CELEX: E2020P0007
Language: fi
Date: 2020-06-02 00:00:00
Title: Fürstliches Obergerichtin 2 päivänä kesäkuuta 2020 esittämä pyyntö saada EFTAn tuomioistuimelta neuvoa-antava lausunto rikosasiassa M:ää ja X AG:tä vastaan (Asia E-7/20) 2020/C 332/09

8.10.2020   
            
            
               FI
            
            
               Euroopan unionin virallinen lehti
            
            
               C 332/9
            
         
      Fürstliches Obergerichtin 2 päivänä kesäkuuta 2020 esittämä pyyntö saada EFTAn tuomioistuimelta neuvoa-antava lausunto rikosasiassa M:ää ja X AG:tä vastaan
      (Asia E-7/20)
      (2020/C 332/09)
      Fürstliches Obergericht (Liechtensteinin ruhtinaskunnan muutoksenhakutuomioistuin) on esittänyt 2 päivänä kesäkuuta 2020 päivätyn pyynnön saada EFTAn tuomioistuimelta neuvoa-antava lausunto rikosasiassa M:ää ja X AG:tä vastaan. Pyyntö saapui tuomioistuimen kirjaamoon 10 päivänä kesäkuuta 2020 ja koskee seuraavia kysymyksiä:
      
                  1.
               
               
                  Onko työuupumukseen käytettävät uutteet tässä määriteltyihin aineisiin yhdistettynä luokiteltava direktiivin 2001/83/EY 1 artiklan 2 kohdassa tarkoitetuiksi lääkkeiksi?
                  
                              a)
                           
                           
                              Jos vastaus kysymykseen on myöntävä: Onko tässä tapauksessa työuupumukseen käytettävien uutteiden valmistaminen, jakelu ja annostelu direktiivin 2 artiklan 1 kohdan mukaista markkinoille saattamista?
                           
                        
                              b)
                           
                           
                              Jos vastaus edellisiin kysymyksiin on myöntävä: Ovatko työuupumukseen käytettävät uutteet lääkkeitä, jotka direktiivin 2 artiklan 1 mukaan valmistetaan teollisesti tai joiden valmistuksessa käytetään teollista prosessia?
                           
                        
                              c)
                           
                           
                              Sovelletaanko työuupumukseen käytettäviin uutteisiin niiden valmistusmenetelmästä johtuen direktiivin 3 artiklan 2 kohdassa säädettyä poikkeusta?
                           
                        
            
                  2.
               
               
                  Mitä tarkoitetaan ’tukkukaupalla’ direktiivissä 2001/83/EY, sellaisena kuin se on muutettuna direktiivillä 2011/62/EU, ja mitä kriteerejä sen on täytettävä?
               
            
                  3.
               
               
                  Siinä tapauksessa, että edellä mainittuja direktiivejä sovelletaan tähän tapaukseen:
                  Jos Euroopan talousalueella tai ETA-valtion ja kolmannen maan välillä käydään kauppaa kyseessä olevilla lääkkeillä luonnollisen henkilön tai oikeushenkilön kotivaltiosta käsin ilman, että kyseiset lääkkeet ovat kosketuksissa kotivaltion alueeseen, ja tähän sovelletaan lakiin perustuvaa lupavelvoitetta, jonka rikkomisesta voidaan määrätä enintään kuuden kuukauden vapausrangaistus, onko se sopusoinnussa ETA-sopimuksen 31 artiklan ja sitä seuraavien artiklojen mukaisen sijoittautumisvapauden kanssa ja onko sitä pidettävä oikeasuhteisena?
               
            
                  4.
               
               
                  Vaikuttaako edellä oleviin kysymyksiin annettaviin vastauksiin se, jos toisessa ETA-maassa (tässä tapauksessa EU:n jäsenvaltiossa Saksassa) kyseistä lääkettä varten ei tarvita lupaa?